CELEX: C2006/331/12
Language: fi
Date: 2006-12-30 00:00:00
Title: Asia C-97/05: Yhteisöjen tuomioistuimen tuomio (ensimmäinen jaosto) 14.12.2006 (Verwaltungsgericht Darmstadtin (Saksa) esittämä ennakkoratkaisupyyntö) — Mohamed Gattoussi v. Stadt Rüsselsheim (Euro-Välimeri-sopimus — Tunisialainen työntekijä, jolla on oikeus oleskella jäsenvaltiossa ja työskennellä siellä — Syrjintäkiellon periaate työoloja, palkkaa ja irtisanomista koskevissa asioissa — Oleskeluluvan voimassaoloajan rajoittaminen)

30.12.2006   
            
            
               FI
            
            
               Euroopan unionin virallinen lehti
            
            
               C 331/8
            
         Yhteisöjen tuomioistuimen tuomio (ensimmäinen jaosto) 14.12.2006 (Verwaltungsgericht Darmstadtin (Saksa) esittämä ennakkoratkaisupyyntö) — Mohamed Gattoussi v. Stadt Rüsselsheim
   (Asia C-97/05) (1)
   
   (Euro-Välimeri-sopimus - Tunisialainen työntekijä, jolla on oikeus oleskella jäsenvaltiossa ja työskennellä siellä - Syrjintäkiellon periaate työoloja, palkkaa ja irtisanomista koskevissa asioissa - Oleskeluluvan voimassaoloajan rajoittaminen)
   (2006/C 331/12)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgericht Darmstadt
   Pääasian asianosaiset
   
      Kantaja: Mohamed Gattoussi
   
      Vastaaja: Stadt Rüsselsheim
   Oikeudenkäynnin kohde
   Ennakkoratkaisupyyntö — Verwaltungsgericht Darmstadt — Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyn Euro-Välimeri-sopimuksen (EYVL 1998, L 97, s. 2) 64 artiklan tulkinta — Jäsenvaltiossa työskentelevä työntekijä, joka on Tunisian kansalainen — Yhdenvertainen kohtelu työolojen ja palkkauksen osalta — Oleskeluluvan voimassaoloajan rajoittaminen, jolla päätetään työntekijän työskentely
   Tuomiolauselma
   Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyn Euro-Välimeri-sopimuksen, joka on allekirjoitettu Brysselissä 17.7.1995 ja hyväksytty Euroopan yhteisön ja Euroopan hiili- ja teräsyhteisön puolesta 26.1.1998 tehdyllä neuvoston ja komission päätöksellä 98/238/EY, EHTY, 64 artiklan 1 kohtaa on tulkittava siten, että se voi vaikuttaa Tunisian kansalaisen oikeuteen oleskella jäsenvaltion alueella, kun tämä jäsenvaltio on asianmukaisesti myöntänyt kyseiselle Tunisian kansalaiselle luvan työskennellä siellä ajanjakson, joka ylittää hänen oleskelulupansa voimassaoloajan.
   
      (1)  EUVL C 106, 30.4.2005.